Rexina Touceda, premio Pérez Parallé de poesía\nCorazón que nace libre, ...\n18 de Novembro, 2019 - 11:53 h. | Publicada por Radio Fene\nO paso da adolescencia á madurez é o que intenta retratar Rexina Touceda no seu libro “Deriva”. A estudante da Universidade de Santiago de Compostela orixinaria de Cuntis, recibiu o pasado sábado o Premio Pérez Parallé nun acto celebrado no Círculo de Fene. O traballo desta estudante que cursa o Erasmus en Irlanda, resultou elixido entre un total de sesenta e cinco obras que se presentaron ao certame fenés.\nO premio está dotado con 2.000 euros en metálico, ademáis da publicación da obra coa Editorial Espiral Maior. En nome do xurado, xustificou a decisión a escritora Elvira Riveiro. Tamén interviñeron a presidenta do Círculo Paula Romero e o alcalde de Fene Gumersindo Galego. O acto finalizou coa actuación da rondalla Estrelecer. Dirixida por Xavier Amado, interpretou de forma brillante, entre outras pezas, a canción “Meu amor é mariñeiro”.


Orde do DOG nº 25 do 2022/2/7 - Xunta de Galicia\nDOG Núm. 25 Luns, 7 de febreiro de 2022 Páx. 7911\nEXTRACTO da Orde do 30 de decembro de 2021 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020 cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2022 (código de procedemento MR340A).\nPoderán acollerse a estas axudas os empresarios individuais ou sociedades que sexan ou vaian ser titulares de instalacións obxecto da axuda dedicadas á transformación e/ou comercialización de produtos do anexo I do Tratado constitutivo da Comunidade Europea e sobre as cales recaia a carga financeira dos investimentos e gastos que se consideren subvencionables.\nEsta orde ten por obxecto establecer as bases reguladoras das axudas da Consellería do Medio Rural para os investimentos en transformación e comercialización de produtos agrarios cofinanciadas polo Fondo Europeo Agrícola de Desenvolvemento Rural (Feader), e convocar as correspondentes ao exercicio orzamentario de 2022.\nAs axudas consistirán en subvencións cuxa concesión se efectuará mediante concorrencia competitiva, así como en garantías para préstamos destinados a financiar os investimentos.\nOrde do 30 de decembro de 2021 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020 cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2022 (código de procedemento MR340A).\nPara a concesión das subvencións convocadas destinarase un crédito máximo total de 27.000.000€ dos orzamentos de 2022, 2023 e 2024.\nAs contribucións da Consellería do Medio Rural para custear as garantías dos préstamos financiaranse con cargo ao orzamento de 2022 cunha dotación de 3.000.000 €, así como cos remanentes das contribucións efectuadas con anterioridade ao Instrumento financeiro de xestión centralizada Feader 2014-2020.\nEstes importes poderanse incrementar nos supostos previstos no artigo 31.2 da Lei 9/2007, do 13 de xullo, de subvencións de Galicia.\nO prazo de presentación de solicitudes para subvencións desta convocatoria será dun mes contado a partir do día seguinte ao de publicación desta orde. O prazo de presentación de solicitudes de préstamos garantidos desta convocatoria finalizará o día 30 de marzo de 2022.


Investigan como posible crime violento o achado dun corpo no fondo dun pozo no Porriño\nRedacción | Martes, 23 de Febreiro de 2021, 11:16\nA Garda Civil ha aberto a investigación do caso despois de constatar que o corpo, dun home de ao redor de 35 anos, levaba "moito tempo" mergullado.\nAínda non se puido identificar á vítima, que non levaba documentación e cuxo avanzado estado de descomposición impide este proceso.\nDispositivo da Garda Civil | Foto: EP\nA Garda Civil investiga como un crime violento o caso do cadáver achado na tarde deste domingo nun pozo en O Porriño (Pontevedra); cuxo corpo, que se atopaba semidesnudo, corresponde ao dun home duns 35 anos de idade.\nAsí o confirmaron a Europa Press fontes do Instituto Armado, que informaron de que o corpo levaba "moito tempo" mergullado na auga, debido a que presentaba un aspecto "saponificado", o que se produce polas reaccións químicas dos tecidos ao estar en contacto sostido con auga.\nFuentes consultadas admitiron que a identificación do corpo será "moi complicada", xa que se atopaba en avanzado estado de descomposición e tampouco levaba ningún tipo de documentación encima; ademais, non hai constancia de denuncias de persoas desaparecidas na zona nos últimos meses.\nAnte estes feitos, activouse o protocolo en colaboración coa Policía de Portugal por se no país luso reportouse a desaparición dun home que se puidese corresponder con estas características.\nDoutra banda, efectivos da Policía Xudicial e técnicos de laboratorio da Garda Civil han realizado ata as 14:30 horas deste luns unha inspección ocular e a recollida de posibles indicios na contorna do pozo, situado nunha antiga nave abandonada na parroquia de Ou Cerquido.\nAs mesmas fontes precisaron á primeira hora deste luns que ao longo da xornada procederíase a baleirar o pozo para que, a continuación, efectivos do Grupo Especial de Actividades Subacuáticas (GEAS) da Garda Civil accedesen ao seu interior para solicitar probas que poidan ser de interese para a investigación.\nO achado do corpo produciuse sobre as 18,30 horas deste domingo no interior dun pozo cuxa abertura estaba tapada. Trátase dunha instalación situada no recinto dunha antiga nave industrial que foi vendida recentemente.\nOs donos foron á leira con traballadores para iniciar os preparativos dunhas obras e os propios operarios atopáronse co cadáver ao destapar o pozo. Así, atoparon o pozo tapado coma se houbese intención de manter oculto o que había no seu interior.


Un mundo de papel e tinta: Ser unha Libromaníaca\nSer unha Libromaníaca\nEsta entrada, aínda que ao mellor non a vexa, quérolla adicar á miña nai, porque ela é a auténtica Libromaníaca. Cada vez que miro no seu cuarto, ten un libro novo; pero non un calquera, senón de seiscentas páxinas ao mellor, e á noite seguinte ten enriba da mesiña outro distinto e se lle pregunto se xa leu o anterior contéstame que si.\nEu non sigo un ritmo de lectura tan rápido, pero agardo que cós anos o consiga.\nCreo que ser unha verdadeira Libromaníaca é difícil. Intentádeo... Eu nunca fun capaz.\nEntrada publicada por Libromaníaca en 11:45 Etiquetas Reflexións dunha soñadora\nSi, seguro que o consegues....e eu espero tamén conseguilo algunha vez...miña nai, antes tamén lía moito,e cada si, un día o varios tiña un novo libro nas súas mans, pero non moi grandes, coma de 300....pero cada vez, hai máis cousas que facer....e a lectura as veces é abandoada por nós....intentarei que a min iso non me pase, e a ti tampouco....a ninguén en xeral...


Joaquín Cardiel Gericó - Wikipedia, a enciclopedia libre\nJoaquín Cardiel Gericó\nEl último indio Cherokee del Rock & Roll\n2 de xuño de 1965, Zaragoza, Aragón\nJoaquín Cardiel Gericó, nado en Zaragoza o 2 de xuño de 1965, é un músico español.\nJoaquín comezou na música moi cedo. Os seus grupos favoritos son AC/DC, Led Zeppelin, Status Quo etc. Empezou tocando a guitarra en "Edición Fría" e "Tres de Ellos". En 1985 únese a Héroes del Silencio tocando o baixo.\nTrátase do único dos integrantes da banda que non deixou os estudos, xa que rematou a carreira de Química sen perder ningún curso en 1988, xusto cando o grupo comezaba xa a ter certo éxito.\nTras a disolución de Héroes del Silencio no ano 1996, Joaquín métese a traballar co seu ordenador, e saca á venda xunto á revista PC-Manía un CD-ROM chamado El refugio interior. Neste ano tamén saca unha web xunto cuns amigos, a famosa "Illa do silencio", web oficial de Héroes del Silencio en canal get. www.get.es/hds. Desta web, xa extinta, logramos rescatar algunhas cousas como a sección de pensamentos.\nNo ano 1997, colabora facendo os arranxos no primeiro disco en solitario de Enrique Bunbury, Radical sonora.\nNo 1998 fai a musicalización do disco La carta del indio salvaje, un disco onde se le unha carta en español e en inglés (voz de Constantino Romero), nunha campaña para a liberación de Leonard Peltier, un preso indio condenado a dobre cadea perpetua, e pasa algún tempo nas reservas indíxenas.\nNo 1999 colabora con Pedro Andreu, deseñando a portada do disco Donde el corazón me lleve, ademais de colaborar con Alan Boguslavski na canción "Roses In The Garden" do disco Bogusflow.\nNo ano 2001, traballou na elaboración do libro de fotos "84-96" de Héroes del Silencio, así como no disco Canciones '84 - '96 tamén e na promoción dos mesmos. Deste integrante de Héroes del Silencio é do que menos se coñece xa que non sacou aínda un proxecto musical en solitario, preferiu vivir no seu fogar e descansar da fama.\nEn febreiro do 2007, anunciaba xunto co resto de integrantes de Héroes del Silencio, o retorno do grupo para a realización dunha xira de dez concertos.\nCon Héroes del Silencio[editar | editar a fonte]\nISNI: 0000 0003 7129 327X\nTraído desde "https://gl.wikipedia.org/w/index.php?title=Joaquín_Cardiel_Gericó&oldid=5605754"\nA última edición desta páxina foi o 21 de outubro de 2020 ás 11:09.


Ana Pontón: “Iniciamos a refundación con vocación de apertura”\nAna Pontón (Sarria, 1977) converteuse este domingo na primeira muller que asume a portavocía nacional do BNG. Fíxoo cun discurso en que apelou a iniciar unha refundación “con vocación de apertura” e a avanzar “para ser a forza maioritaria”.\n22:03 do 28 de febreiro de 2016\nAna Pontón é desde este domingo non só a primeira muller en encabezar o BNG, senón a primeira muller en pilotar unha forza política de envergadura na Galiza. Conseguiuno co apoio do 78,5% da militancia, á que apelou a iniciar un proceso de refundación “con vocación de apertura”. Tamén chamou toda aquela persoa e colectivo “que queira tecer con nós”, en especial, a mocidade nacionalista.\n"O BNG non ten vocación de resistir, senón de avanzar para ser forza maioritaria na Galiza"\nAsí, sinalou que o BNG traballará por se erixir nunha forza “máis áxil, máis cohesionada, con máis diálogo entre todos e todas e na que nos escoitemos máis”. “Queremos falar de todo menos dunha cousa: que somos nacionalistas e que seguiremos séndoo”, salientou. A nova portavoz nacional do Bloque apuntou que a formación frontista “non ten vocación de resistir, senón de avanzar para ser forza maioritaria na Galiza”.\nO dereito á defensa da autodeterminación, a defensa da democracia e dos intereses populares, a autoorganización do pobo galego, a solidariedade internacional e antiimperialista, un modelo social contrario á dependencia e sustentábel en termos de xustiza social e unha organización transparente, democrática e asemblearia serán os vimbios que artellarán o proceso de refundación, segundo subliñou.\nPapeleta nacionalista nas eleccións galegas\nA respeito das eleccións galegas, a dirixente do Bloque asegurou que haberá unha candidatura nacionalista: “ten que haber unha papeleta nacionalistas nas vindeiras eleccións ao Parlamento de Galiza”. Unha candidatura, afirmou, construída de maneira colectiva, “con quen queira sumar nesa dirección”. Unha candidatura, engadiu, que supoña “un cambio real” e poñer Galiza “nun primeiro plano”.\nAna Pontón reivindicou Galiza "como pobo e como nación, e non como un anexo"\nNa mesma liña, reivindicou Galiza "como pobo e como nación e non como un anexo”. “Iso é o que fai e o que fará o BNG”, apuntou, nunha clara alusión ao papel de En Marea na negociación de investidura no seo do grupo parlamentar de Podemos.\nTamén advertiu ao respeito de que “non chega só con derrotar o PP, hai que cambiar as políticas”. Entre as mudanzas, reivindicou “un novo estatus para Galiza”; “o resgate social”, “o resgate dos nosos sectores produtivos”; “o resgate da democracia” e eliminar a corrupción. “Temos que defender un programa de resgate social e nacional con centro de gravidade na Galiza”, resumiu.\nO momento máis álxido da súa intervención tivo lugar cando homenaxeou, emocionada, as mulleres que contribuíron e contribúen a afortalar o BNG. Tamén lle agradeceu o esforzo aos membros da Executiva Nacional saínte, ao grupo parlamentar do Bloque, a Xavier Vence –co que se uniu nunha fonda aperta baixo os aplausos do público- e a Francisco Rodríguez, ao que lle agradeceu a súa entrega e xenerosidade.\nO orgullo de militar no BNG atravesou todo o seu discurso, desde o inicio –cando lembrou como o seu pai non quería que entrase a militar en Galiza Nova con 16 anos- até o final –cando berrou o “Viva Galiza ceibe e popular” co que daba comezo o Himno Nacional. Con este discurso, a portavoz nacional quixo transmitirlle ao auditorio ateigado do Palexco que este domingo comezou un novo ciclo, “unha nova etapa ilusionante”. “Temos folgos e forzas para o facer”, aseguraba.\nbng bloque ana pontón DebateNacionalismo Asemblea Nacional portavoz nacional\nCatro voces en Palexco\nEn Marea mantén “a man tendida” ao PSOE para negociar após unha investigura que augura “fallida”


O Consello Galego de Universidades dá o visto e prace á decisión da Xunta de conxelar os prezos públicos de matrícula | Consellería de Cultura, Educación e Universidade\nO Consello Galego de Universidades dá o visto e prace á decisión da Xunta de conxelar os prezos públicos de matrícula\nO pleno do CGU analizou hoxe tamén cuestións como os impagos de matrícula, os plans de viabilidade de varias titulacións, ou a autorización de implantación de diferentes másters e graos no SUG, entre outros asuntos\nO conselleiro convidou ás universidades a reflexionar sobre o actual calendario de exames e as datas de inicio de curso\nMér, 08/06/2016 - 12:02\nO conselleiro de Cultura, Educación e Ordenación Universitaria, Román Rodríguez, presidiu hoxe o pleno do Consello Galego de Universidades (CGU), unha xuntanza na que se deu o visto e prace á decisión da Xunta de Galicia de conxelar, un ano máis, os prezos públicos de matrícula de grao e máster. Así, Galicia seguirá a ser a comunidade autónoma cos prezos públicos medios das matrículas de graos e máster universitarios más baixas de todo o territorio nacional no vindeiro curso 2016-2017, o que supón un aforro 25 millóns de euros ao ano para as familias con fillos estudantes no Sistema Universitario de Galicia (SUG).\nDeste xeito, o prezo medio das primeiras matrículas de grao (que representan preto dun 83% do total) mantense en 11,89 euros/crédito, o máis baixo de España; mentres que o dos máster é dunha media de 26,49 euros, 12,63 euros por debaixo da media estatal.\nO CGU analizou, ademais, a información sobre os non pagamentos de matrícula, facilitada polas propias universidades do SUG. A este respecto o conselleiro solicitou de novo ás universidades unificar criterios para o rexistro destes datos, dado que a súa heteroxeneidade imposibilita realizar unha análise conxunta dos mesmos e da súa evolución. En calquera caso, segundo as cifras dispoñibles, os impagos presentan unha tendencia á baixa nas 3 universidades galegas.\nAsí mesmo, durante a súa intervención o conselleiro informou ás universidades do compromiso do MECD para cambiar o Real Decreto polo que se establecen os limiares de renda e patrimonio familiar e as contías das bolsas e axudas ao estudo para o curso 2016-2017, que rexerán as convocatorias do Ministerio do ramo, que incluiría unha nova redacción do seu artigo 11, a instancias da Xunta de Galicia. A nova redacción do decreto de bolsas establecería que “a suma dos valores catastrais das construcións situadas en fincas rústicas, excluídos o valor catastral da construción que constitúa a vivenda habitual da familia, non poderá superar os 42.900 euros, sendo aplicables a ditas construcións os coeficientes multiplicadores, en función do ano no que se efectuara a última revisión catastral”. É dicir que, a diferenza da redacción anterior, establécese un apartado específico para as construcións –que non sexan vivenda habitual– situadas en fincas rústicas e, tamén a diferenza do anterior texto, ás construcións en fincas urbanas, aplícaselles un coeficiente redutor que evita que se eleve o seu valor catastral.\nEn calquera caso, ademais de aplicarlles este coeficiente redutor, as familias con construcións agropecuarias –galpóns, etc– terán para elas, así como as demais construcións en fincas rústicas que non sexan vivenda habitual, un tramo máximo de 42.900 euros. Pola contra, coa redacción anterior do decreto, o tramo máximo tanto para estas construcións como para as fincas rústicas –chan rústico– era de 13.130 euros, tendo en conta ademais que non se lle aplicaban criterios redutores.\nDeste xeito, sepárase o apartado das construcións en fincas rústicas –nas que se inclúen as de uso agropecuario–, cun tramo máximo de 42.900 euros e con coeficientes redutores; do dedicado só ao chan rústico, neste caso sen as devanditas reducións, e que establece que “a suma dos valores catastrais das fincas rústicas excluídos os valores catastrais das construcións que pertenzan aos membros computables da familia non poderá superar 13.130 euros por cada membro computable”.\nPolo tanto, a nova redacción do decreto de bolsas incrementaría considerablemente os tramos de renda para o patrimonio en fincas rústicas, ao separar as construcións do chan rural en dous apartados diferentes con cadanseu tramo máximo; ademais de aplicarlle coeficientes redutores ás construcións de uso agropecuario.\nAutorización de implantación e plans de viabilidade\nNa súa xuntanza de hoxe o CGU emitiu tamén informe favorable á implantación, condicionada á obtención da resolución de verificación do Consejo de Universidades, dos máster universitarios en Bioinformática para ciencias da Saúde (UDC), en Eficiencia e Aproveitamento Enerxétido (UDC), en Planificación e Xestión de Destinos e Produtos Turísticos (UDC), en Políticas Sociais e Intervecnión Sociocomunitaria (UDC), Erasmus Mundus en Lexicografíca (USC) e en Deseño e Dirección Creativa en Moda (UVigo); así como do grao en Enxeñaría Aeroespacial (UVigo) e do Programa de Doutoramento en Ciencias Sociais e do Comportamento (UDC).\nAsí mesmo, aprobouse a autorización de implantación para dúas titulacións da USC que xa dispoñen da devandita verificación do Consejo de Universidades, nomeadamente os másters en Filosofía, Coñecemento e Cidadanía, e en Xornalismo e Comunicación.\nNo referido a plans de viabilidade, que deben realizar as universidades para aquelas titulacións nas que a media do número de alumnos de novo ingreso fora inferior nos últimos tres cursos ao establecido no artigo 6 do Decreto 222/2011, hoxe aprobáronse os correspondentes a dous graos da UDC: en Humanidades e en Información e Documentación. Unha vez superado este trámite, a Consellería procederá á aprobación de cada un destes plans, para o cal se valorarán as características propias e específicas dos títulos, tendo en conta o carácter esencial e singular dos mesmos. De obteren o visto e prace, continuaranse impartindo, e a Axencia para a Calidade do Sistema Universitario de Galicia (ACSUG) terá a obriga de realizar un seguimento anual do cumprimento de cada plan.\nCalendario de exames e inicio de curso\nNo transcurso do CGU o conselleiro convidou ás universidades a facer unha reflexión a propósito dos calendarios académicos, no referido ás datas de exame e de inicio de curso. Neste sentido lembrou que están xurdindo voces críticas coa planificación das datas de exames, en relación coa súa repercusión na vida familiar ao coincidir, por exemplo, as probas finais do primeiro cuadrimestre nos días seguintes ás datas do Nadal.\n“Como conselleiro responsable en materia de universidades –indicou- véxome na obriga de trasladar o debate a este pleno, no que están presentes os máximos representantes das tres universidades galegas que, en aras da autonomía universitaria, son os competentes para tomar as decisións que posibiliten a racionalización do calendario de exames”.\nA Consellería informou tamén ás universidades das addendas que se asinarán este ano aos convenios de colaboración entra a Consellería e as universidades do SUG e a UNED para o practicum do máster universitario en Profesorado. Será un total de 799 prazas para a realización desta titulación en Galicia, das que 240 corresponden á USC, 195 á UDC, 280 á UVigo e 84 á UNED.\nComo novidade respecto a anos anteriores, engádese un novo parágrafo que recolle a necesidade de que as universidades requiran ao alumnado que participe no practicum unha certificación negativa do Rexistro Central de delincuentes sexuais. Esta certificación é a acreditación necesaria para acceder a calquera profesión, oficio ou actividade que implique contacto habitual con menores, tal como establece o artigo 13 da Lei orgánica 1/1996 de protección xurídica do menor, na redacción dada pola Lei 26/2015, de modificación do sistema de protección á infancia e á adolescencia.\nPor outra banda, informouse ao pleno do CGU de que o Consello para a Coordinación da Docencia Clínica en Galicia (do cal forman parte as tres universidades, o SERGAS e a Consellería) informou favorablemente a oferta de prazas de novo ingreso para o curso 2016-17 nos graos de Ciencias da Saúde. Este mesmo órgano acordou a composición da comisión técnica que deberá avaliar os méritos do profesorado da UDC e UVigo que se presten a colaborar nas actividades de docencia clínica do grao en Medicina que se realicen de xeito descentralizado cada curso académico.\n“Deste xeito –dixo- avánzase na execución das liñas de colaboración establecidas no convenio asinado o pasado 5 de outubro de 2015, que culmina un proceso de negociación de varios anos e que sen dúbida repercutirá nunha mellor preparación dos futuros profesionais da medicina na nosa comunidade”.


Claves prácticas da Lei de Recuperación da Terra Agraria - Campo Galego\nInicio / Desenvolvemento rural / Claves prácticas da Lei de Recuperación da Terra Agraria\nRepasamos as principais novidades que achegará a nova normativa, en trámite parlamentario, así como os debates sobre a mesma que se iniciaron no Consello Agrario e no Consello Forestal\nG.B. 03/02/2021 10:31 a.m.\nMonte convertido en pradeira tras unha concentración parcelaria. / Arquivo.\nA futura Lei de Recuperación da Terra Agraria de Galicia pasou estes días polo Consello Agrario e polo Consello Forestal, nos que se constituíron sendos grupos de traballo coas organizacións do sector para facer achegas ó documento. Falamos con Unións Agrarias, Sindicato Labrego, Fruga e Asociación Forestal de Galicia sobre as súas valoracións e propostas. Repasamos tamén as principais claves do proxecto de lei.\n1) Catálogo de usos da terra\nA Xunta impulsará un Catálogo de solos agropecuarios e forestais de Galicia. Será un instrumento marco para a ordenación do territorio, de carácter vinculante, e prevalecerá sobre calquera planeamento urbanístico ou cartografía vixente. Entre outros tipos de solo, o catálogo identificará e diferenciará os solos de alta produtividade agropecuaria e forestal, que adquirirán a condición de solos rústicos de especial protección agropecuaria -con uso exclusivo agrario-, ou forestal.\nO Catálogo definirá ademais os usos permitidos, prohibidos ou autorizables en cada tipo de solo. Este é un asunto de debate, pois mentres organizacións como o Sindicato Labrego ou a Fruga son partidarias de establecer unha alta protección sobre os solos agrarios, a maior parte do sector forestal considera que carece de sentido vetar usos forestais, que poden ser reversibles nun futuro.\n“A dispoñibilidade de terra é clave para as explotacións agrarias activas e para as persoas que queren emprender no agro” (Isabel Vilalba, Sindicato Labrego)\nA clave vai estar en ata que punto se protexen solos como de uso exclusivo agrario ou se opta por unha clasificación máis aberta que permita usos forestais en parte dos solos agrarios. Na actualidade, as plantacións forestais están moi restrinxidas en terras agrícolas e sempre limitadas a frondosas caducifolias, pero o sector forestal aspira a modificar esas regras de xogo.\nIsabel Vilalba (Sindicato Labrego): “Temos unha superficie agraria útil que representa arredor do 20% do territorio de Galicia e que está en descenso. É unha porcentaxe inferior á da maioría de rexións agrarias europeas. A nosa proposta é que un 33% do territorio de Galicia sexa protexido como solo de alto valor agropecuario” -defende a secretaria xeral do Sindicato Labrego, Isabel Vilalba-. “A dispoñibilidade de terra agraria é clave para as explotacións activas e para persoas que queren poñer en marcha novas iniciativas. Tamén hai que ter en conta que a falta de ordenación actual está detrás de problemas como a chegada dos lumes forestais á porta de vivendas e granxas”, valora.\n“Se o propietario non percibe rendibilidade nos usos da terra que se lle impoñan, abandonará as fincas. Preocúpanos unha excesiva rixidez no catálogo de usos do solo” (Francisco Dans, Asociación Forestal de Galicia)\nFrancisco Dans (Asociación Forestal de Galicia): “Preocúpanos que se propoña unha excesiva rixidez na clasificación de usos da terra. Unha das vantaxes do sector agroforestal galego é a flexibilidade na adicación do solo a distintas actividades. É falso que haxa intereses encontrados entre o ámbito forestal e o agrícola, xa que con frecuencia trátase dos mesmos propietarios. Hai que recoñecer que nunhas zonas existe maior demanda de terras para uso agrogandeiro e noutras demanda para uso forestal. Se aplicamos unha excesiva rixidez no catálogo de usos, a consecuencia será o abandono se o propietario non percibe rendibilidade nos usos que se lle impoñan” -valora Dans-. “Este é un posicionamento que ten un apoio maioritario entre as organizacións que estamos no Consello Forestal”, conclúe.\n2) Instrumentos para a xestión conxunta de terras\nA futura Lei establece tres instrumentos para a xestión conxunta de terras, como vía para a recuperación de terras abandonadas e para lograr maiores superficies de uso, cunha menor fragmentación. Son os polígonos agroforestais, as agrupacións de xestión conxunta e as aldeas modelo.\nOs polígonos agroforestais poderán ser promovidos por iniciativa publica ou privada co obxectivo de recuperar terras en estado de abandono. En ambos casos precísase dispoñer dun acordo maioritario das persoas titulares, que representarán un mínimo do 70% das terras incluídas no polígono agroforestal. Exceptúase desa obriga o polígono cortalume, un tipo de iniciativa orientada á prevención de incendios e que só poderá ser de promoción pública.\nDe cara a reducir o minifundio das parcelas, nos polígonos agroforestais poderán levarse a cabo proxectos de reestruturación da propiedade para asegurar un tamaño mínimo de parcelas. Tamén será posible executar infraestruturas de uso común, para o que se deducirá superficie de parcelas que poida ter o Banco de Terras ou de parcelas propiedade do axente impulsor do polígono.\n“Hai 32.000 hectáreas de concentracións parcelarias abandonadas que deben ser zonas prioritarias para impulsar polígonos agroforestais públicos” (Jacobo Feijoo, Unións Agrarias)\nNos polígonos de iniciativa privada, a Administración fixará uns prezos mínimos de transmisión ou arrendamento, para facilitar a negociación entre propietarios e axentes promotores. Poderanse producir arrendamentos, compravendas ou permutas. No caso dos polígonos impulsados por iniciativa pública, haberá unha adxudicación do uso das terras nun proceso por concorrencia competitiva. Se algún dos propietarios que está no perímetro do polígono non quere participar no proxecto, está obrigado a manter o uso produtivo das súas parcelas.\nA superficie mínima de actuación será de 10 hectáreas, se ben poderán levarse a cabo polígonos para perímetros de menor superficie, de existiren circunstancias de índole ambiental, agroforestal ou socioeconómica que así o xustifiquen, especialmente cando contribúan a reforzar a base territorial das explotacións existentes.\nDesde o punto de vista do sector, pode ser unha figura útil, dependendo da financiación pública dispoñible e das zonas de actuación que se impulsen por parte da Administración.\nJacobo Feijoo (Unións Agrarias): “O prioritario para nós é dinamizar as zonas de concentración parcelaria. Hai 32.000 hectáreas de concentracións parcelarias abandonadas que é fundamental poñer a producir. Tamén temos 36.000 hectáreas en proceso de concentración, que hai que axilizar. En todas esas terras hai oportunidades claras de dinamización e de que o Banco de Terras asuma un papel protagonista en poñer terras a disposición do sector agrario”.\nAgrupacións de xestión conxunta agrarias ou forestais\nPoderán ser promovidas por asociacións sen ánimo de lucro, cooperativas, sociedades civís, Sat, sociedades mercantís ou Sofor (no caso das agrupacións forestais). As agrupacións agrogandeiras de xestión conxunta deberán dispor da xestión dunha superficie mínima de 10 hectáreas. O obxectivo é facilitar o aproveitamento conxunto das parcelas, sen facer unha reestruturación da propiedade. Deberase acreditar a disposición dos dereitos de uso dunha porcentaxe superior ao 70 por cento da superficie das terras incluídas no ámbito da iniciativa\nOs concellos interesados na declaración dunha aldea modelo no seu termo municipal deberán presentar unha solicitude acompañada dunha proposta de perímetro e da documentación xustificativa de que dispoñen do acordo dos 70% dos propietarios do perímetro proposto. O obxectivo é dinamizar a actividade agraria arredor dos núcleos de poboación, de xeito que esas terras actúen de cortalumes en caso de incendio forestal.\nA Administración investigará a propiedade das terras de titular descoñecido que queden dentro do perímetro de instrumentos de xestión conxunta. É un proceso no que se lle queren ofrecer as máximas garantías ós propietarios de terras, de xeito que aquelas parcelas de titular descoñecido poidan ser reclamadas nun futuro por vía administrativa, cun trámite sinxelo. Hai consenso no sector agrario e forestal en que se lle ofrezan as máximas garantías e seguridade xurídica ós propietarios.\nA Lei establece que se limitará a porcentaxe de propiedade dun mesmo axente promotor dentro do conxunto de polígonos de iniciativa pública desenvolvidos, de xeito que nunca supere o 10% das terras, a partir de que haxa dez proxectos en execución.\n“A verdadeira finalidade da Lei é a de facilitarlle terra ós sectores especulativos para que poidan implantar os seus proxectos empresariais” (Fruga)\nPara organizacións agrarias como o Sindicato Labrego ou a Fruga é esencial “impedir a especulación coa terra”. “Os proxectos deben orientarse a ampliar a base territorial de explotacións existentes ou a facilitar a instalación de persoas mozas ou emprendedoras que fagan unha actividade directa. En ningún caso, isto pode ser un instrumento para fondos de investimento ou empresas que fagan unha grande ocupación”, valora Isabel Vilalba.\nDesde o punto de vista da Fruga, “resulta curioso que no caso dos polígonos agro-forestais públicos figure un artigo específico para evitar o acaparamento, en tanto esta referencia desaparece cando se fala dos polígonos privados. A verdadeira finalidade que persegue esta lei é facilitar o aceso á superficie de terra abandonada ou sen propiedade perfectamente identificada aos sectores especulativos, de xeito que poidan implantar os seus proxectos empresariais sen ter de se enfrontar a actual fragmentación da propiedade, que non a fai atractiva para estes sectores”.\n3) Banco de explotacións\nAs persoas interesadas no arrendamento ou compra dunha explotación poderán solicitar do Banco de explotacións a intermediación coas persoas titulares daquelas que estean incluídas no Banco. Os posibles acordos estarán sempre sometidos ó principio de autonomía de vontade dos interesados. As explotacións que abandonen a actividade e que queiran entrar no Banco, poderán estar dispoñibles no mesmo un máximo de 2 anos desde a fin da actividade.\nA Lei establecerá tamén mecanismos para incentivar as permutas. Sinálase ademais a conveniencia de negociar co Goberno central melloras fiscais para agricultores, gandeiros e silvicultores activos.


Mariano Grueiro » Blog Archive » alugueres en Ribadeo, breve comentario no blogue de Antonio\n« 1640 grazas. Resultados 9M: Primeiro candidato independente por Lugo.\ngrazas o Partido zulú das Terras Galegas polo seu apoio »\nalugueres en Ribadeo, breve comentario no blogue de Antonio\nEste e un comentario que deixei no blogue de Antonio\nE a antesala da recesión.\nA casuística ribadense indicanos que moitos donos de vivenda poden non alugar nen utilizar a vivienda sen que lles pase nada, xuridica e económicamente.\nO mercado inmobiliario de venda está morto hay ano e medio, e respecto os alugueres o que pasa e que moitos donos de piso que pretendian pagarse o pazo adosado no que vivian co que cobraban polo aluguer, e agora xa lles custa non subir o aluguer pola subida que lle están metendo os tipos de interese da hipoteca coa subida do euribor.\nAsi que pasaran uns meses tentando poñer o mesmo precio co aluguer, ou inda subilo.\nEse e un erro\nTerian que ter vendido, levo anos avisando disto, e nada, e cando no 2005 preguntabas a xente se non cria que ese piso que custou tres millons e agora costaba corenta millons, baixaria de precio, moitos dician que non, e cando preguntabas cal sería o límite, algun parvo asegurábache que non había límite.\nAgora o que digo e que o que non vendeu, que venda a fume de carozo.\nVai ter perdas, que non pense que seu piso custou 190000 e quere vendelo por 210000. Que o venda por 180000, ou por 140000.\nClaro que vai ter perdas, e pagar un prestamo persoal para rematar de pagar a hipoteca.\nBen, iso e millor que a alternativa.\nA alternativa chámase inmobilizado negativo\nOu chámalle negative equity , termo máis común.\nA conto disto, e de vergonza o que esta facendo a maior parte da prensa.\nCando os temos da burbulla inmobiliaria, ¿De que falaban?\nOs moi pailáns falaban de famoseo, de mamoneo e de neopolítica.\nEsta semana a prensa, encabezada por el pais, falan da crise ¿pero non era so desaceleración?\nE advirten dos riscos de deixar que o banco se quede a vivenda(ligazón eiqui)\nExplicarei o conto do negative equity: o banco quere os cartiños, e cando a vivenda perde o seu valor económico , o cal era imposible polos que dician iso de “a vivenda nunca baixa”, o banco quere os cartiños.\nE como non tes cartiños, tes dous problemas:\n– Xa non che darán crédito inda que nunca tiveras impagados. O banco di “teu piso de vinte millons agora custa quince millóns, pagaches un millon pero aparte dos dazanove millóns que nos debes, eses catro millóns son de perda de valor. Non che prestamos os cartos para un coche novo”.\n– Se pensas que o banco quedará coa vivenda….O banco subastará a vivenda, e inda faltarán cartos ¿Quen pagará eses cartos? pois tí meu rei, e nese momento pensarás que por que carallo a prensa nestes anos non che advertiu deste risco. Pensarás que por qué na escola non che advertiron do que significan os intereses dunha hipoteca ou dos riscos de invertir en vivenda. So tiñas unha xeración anterior dicíndoche ” nos pagamos a vivenda o 18%”” nos pagamos a vivenda o 18%”” nos pagamos a vivenda o 18%”\nParece mentira, pero o que acabo de dicir moitos néganse a creelo.\nE non so os que acaban de mercar a vivenda, senon os que xa a pagaron hay anos e agora téñena en aluguer , que son moitos dos que alugan.\nTerían que darse conta que a inflación actual significa que temos unha baixada de soldos real, e a vivenda está baixando de prezos, co cal ou baixan o precio de aluguer ou non terán a quen alugala.\nOs que non me votaron…..que lle pidan agora explicacions os partidos políticos : PP , PSOE, BNG, UPRI… o que pensan facer para solucionar isto.\nAlgun pensou que eu esaxeraba cando na mensaxe da campaña eu prometia facer plans de emerxencia se saia escollido senador, plans de urxencia sobre a vivenda, e tamén para que a xente non pase fame ou remate no paro.\nNon falaba de África, senon de España, de Galiza.\nAlgún lembrarase de todo iso nos vindeiros meses.\nA crise inda non comezou. Arrincou so, e so vai acelerar de verdade cando levemos un ano, aló polo 2009.\nOu seña, cando comecen os embargos, as catástrofes familiares, aumente o paro de verdade, e os donos das vivendas asuman que pagaron cartos por nada, que unha boa parte dos centos de horas que traballen os vindeiros anos foron so para pagarlle os contratistas e as comisións das inmobiliarias. Era todo mintira. E o erro de trabucar valor e prezo. E cando asuman o que custan suas vivendas, e cando venderán o precio real, que será o precio que a xente poida pagar. O cal non será o que pode pagar agora, senon o que lle pode prestar o seu banco, que tampouco será moito. Incrementaranse de novo as taxas de suicidio , alcoholismo e drogadicción. O cal o estado venlle moi ben, porque todas esas serán persoas que se degradan e non pensarán nen protestarán. Se os concellos queren que non pase isto, dareilles un consello grátis que abofé tomaranse tamén a cachondeo: que aumenten os presupostos para as bibliotecas públicas e acceso a internet, e poñan en marcha comedores públicos (“cocina económica”; que funcionen adquirindo os productos a hortas locais) para rendas baixas e “medias” . Esta idea non e copyright se non CC, asi que citen o autor polo menos.\nA conto do comentario de Antonio sobre que os alugueres en Ribadeo non baixan, direi que o caso de Ribadeo difere da media.\nRibadeo e un pobo na que vin patrimonio arquitectónico caerse non xa por falta de axudas ou de problemas de vendas.\nO problema e de herdeiros.\nHay un feixe de persoas que en Ribadeo que teñen tantos cartos arreo.\nA min tanto me ten, pero alguen tería que obrigarlles a que non boten a perder o patrimonio arquitectónico. Xa hay leis, so hay que aplicalas.\nPor iso digo que en Ribadeo pasará o que xa coñecía doutras épocas: a burbulla arrasará co precio das vivendas pero será comun ver que xente millonaria que non venderá a sua, ou deixará caer suas ruinas antes de vendelas, porque viven do conto.\nMentras, xente moza terá que emigrar porque cos seus traballos -quenes teñan traballo- non poderan pagarse vivenda.\nE tempo de esixir responsabilidades a cope de la costa, que tan ocupada estaba falando de trangalladas, ou os políticos dando licencias a saco, e os bancos, enganando os clientes. As catro calles están cheas de oficinas bancarias: Caixa Rural, Caixa Galicia, Banco de Galicia, Banesto, Banco Gallego, Banco de Santander, Banco Pastor en douscentos metros, e seguro que me deixo algún.\nNota para os independentistas: o estado español convenlle que agora todos nos puxeramos a poñer bombas, coma ETA nos anos 80. Porque iso taparía moita merda que fan eles. Os que queiran facer algo, que o fagan de xeito democrático, ou polo menos alegal, porque non se vai avanzar nada doutro xeito. Quen queira facer algo que solicite a fin dos cartos que veñen de Europa e que están demostrando ser o que alimenta o cancro dos caciques galegos. Ou que faga plans alternativos, xa que os politicos non son quen de facelos.\nDos que se meteron nas vivendas e dos pais dicindilles que eles pagaran sua vivenda o 18 % non me meto. No que fixeron teñen xa seu purgatorio.\nThis entry was posted\ton Venres, Marzo 28th, 2008 at 11:31 a.m.\tand is filed under Galiza, sociedade. RSS 2.0You can follow any responses to this entry through the feed. Both comments and pings are currently closed.\n3 Responsesalugueres en Ribadeo, breve comentario no blogue de Antonio to “”\nMarzo 28th, 2008 at 1:10 p.m.\nSó un remarque: “Xa hay leis, so hay que aplicalas”\nMarzo 29th, 2008 at 1:27 p.m.\nPor algo risquei no papel salmón o que risquei.\nAbril 8th, 2008 at 8:04 a.m.\neu tenho unha categoria no meu blogue para este tipo de asuntos: apocalypse now


Embarcacións de orixe viquinga volven remontar o Ulla para tomar Padron | Historia de Galicia\nDorna xeiteira navegando pola ría / astillerosgarrido.com\nEmbarcacións tradicionais de todo o país celebran este luns 24 a remontada polo Ulla e o Sar ata Padrón en homenaxe a Rosalía. É a quinta edición desta remontada organizada pola Fundación Rosalía de Castro e a A.C. Dorna da Arousa, na que participan unhas 14 dornas da Arousa, unha buceta de Muros, un bote de Marín, unha gamela de Cangas e un carocho do Miño.\nA dorna é unha embarcación de pesca típica das Rías Baixas de aproximadamente 4,60 metros de eslora e 1,50 metros de manga que pode levar ata tres tripulantes. Segundo diversos estudos, realizados entre outros polo sueco Staffan Mörling sobre as dornas do Mar de Ons ou polo galego Xaquín Lorenzo na ría de Arousa, este tipo de embarcación podería ter unha procedencia viquinga, debido ás similitudes formais e de construción cos drakkar dos viquingos.\nDornas remontando o río Ulla cara a Padrón / culturmar.org\nRuta dos ataques viquingos a Compostela\n“Que inchadiña branca vela” é o nome desta actividade que tenta ser unha homenaxe das xentes do mar a Rosalía de Castro. Por iso, unhas catorce dornas procedentes do Grove, Cambados e a Illa de Arousa subirán desde a praia fluvial de Vilarello en Cordeiro (Valga) ata Padrón, onde se lle renderá unha homenaxe á poetisa diante da súa estatua no Espolón de Padrón. Este percorrido foi moi habitual durante as razzias viquingas na Illa de Arousa para atacar Compostela.\nNesta ocasión, e a a diferencia doutras edicións, por primeira vez, participarán tamén outras embarcacións tradicionais de todo o país: unha buceta de Muros, unha gamela de Cangas, un bote de Marín e un carocho (embarcación típica do río Miño) de Bouzas. Esta actividade, que se celebrou por primeira vez en 2013 para celebrar o 150 aniversario da publicación de ‘Cantares gallegos’, xurdiu como iniciativa das xentes da cultura marítima para honrar a unha autora que en ‘Cantares’ falaba das dornas que subiran Ulla arriba no seu tempo. Velaquí a estrofa:\n16:00 h. Saída das embarcacións tradicionais da praia fluvial de Vilarello (Cordeiro – Valga). Navegación fluvial a vela remontando o Ulla cara ao Sar.\n17:30 h (aprox). Arribada ao Espolón e flamexar de velas diante da estatua de Rosalía.\nHomenaxe á Escola de Navegación Tradicional Dorna da Illa da Arousa, que recibirá o seu director, Salvador Allo\nTemas: dornadrakkarRía de Arousarío UllaRosalía de Castroviquingo\nSeguinte Manuel Barreiro, o primeiro piloto de guerra ferido na Guerra de África\nAnterior S.O.S… Os grandes perigos naturais que pode sufrir Galicia


O can, unha nova raza de cidadán? - Liberación | Sublimis\nO can, unha nova raza de cidadáns\nBesta divertida, o “can cidadán”. O Simposio organizouse sobre o seu tema o luns no Senado pola Sociedade Central Canine (CSC), coa amable participación do ministro de Agricultura, Jean Glavany, permitiu comprender mellor o animal: unha besta que non morde, defeca ou Leva e obedece escrupulosamente ao seu amo.\nUnha familia francesa en tres ten un can (é o rexistro de Europa). Segundo unha enquisa Sofres realizada para a ocasión, o 76% deles cren que o can é “un membro da familia por dereito propio”, moito máis alá dos atributos do Código Civil que legalmente define o can como un “bo mobiliario”. O apego do francés aos canides é tan forte que o 69% deles declaran que están renuentes a adoptar por medo a ser demasiado triste ao momento da súa morte. “Pode ser parte da familia, Tempère Paul-Henry Catta, director da revista Le Saint-Hubert. Pero un can de catro can é abandonado.”\nPrácticas. “Falta de respecto”, “problema de civismo”, “antropomorfismo”, “ignorancia total das razas caninas”, acusa ao presidente da Sociedade Central Canine, Renaud Bache. Coorganiser do Simposio non moi desinteresado, posúe os cursos de formación de propietarios de cans, emitidos pola súa asociación. Jean-Paul Delevoye, presidente da AMF (Asociación de alcaldes de Francia), faino brillantes algunhas perspectivas: “Debe facer MCSC obrigatory ou opcional?”\nDifícil de controlar os 8 millóns de cans franceses, con O nacemento de 900.000 cachorros cada ano, dos cales 650.000 virían dun “nebuloso” de pequenos agricultores e afeccionados. Yves Legeay, autor dun informe sobre a comercialización de animais, propón a creación dun observatorio de tráfico, que tamén aparece en Internet.\nmordus. Un terzo dos franceses declara que foi amargo un día. De feito, 300.000 picaduras anuais están deploradas. Segundo Senator-Veterinary Dominique Braye (RPR), “Só 400 son o feito de pit bulls. Pero os xornais transformaron as picaduras de cans suaves, como os labradores, en pitbulls morder!”.\nMP André Santini (UDF) é o precursor da Lei de animais perigosos de 1999. Presentou unha proposta en 1996, copiada a un texto inglés, “Lei de can”. Hoxe, aconsella aos seus cidadáns CII a optar por “o Caniche Royal, os Carckels e outros Cockers” e pide medios adicionais para aplicar a lei: “Cen vinte molosses chegan cada semana no refuxio de Gennevilliers, que é regularmente atacado Por libros que chegaron a retomar os seus cans e que, ao pasar, tómanse aos demais. ” Jacques Hossaert, fiscal en Versalles (Yvelines), testemuña o feito de que, seis meses despois da aplicación da nova lei, os refuxios xa se negaron a recuperar os animais. Georges Saarre, MP (MDC), relator da lei, recoñece a falta de medios. Non obstante, engadiría á lista os pastores de Cáucaso e Anatolia, que aparecen en Francia.\ne os matorrales? A gran maioría das enquisas (87%) requiren unha limpeza máis frecuente. O profesor Alain Fonbonne, veterinario en Maisons-Alfort, fai que o cuarto se rise: “Eu recolle os meus machos durante doce anos, pero poucas persoas o fan. En vez de mostrar aos malos cidadáns, non ten que valorar o bo? Os que Ramras se senten Os ralbates poden usar un puño … “\ncaca. O xefe do xardín de Luxemburgo en París, Jean-François Breton, Templane Gne: “Facer cortes de céspede con cans de cans, non é divertido”. Pero é optimista: “Poñemos dous distribuidores de bolsas, facemos 20.000 bolsas ao ano. É un bo comezo”. O presidente Bertin, fundador do CACA (Centro de Anonymous Anticrocks), pola súa parte “pretende erradicar o problema para sempre”. El presentará unha patente para un Vespachian que tería a vantaxe de suprimir a “contaminación do dobre” do lavado e motocicletas. A oferta de escavadoras de cartón non é unha solución: “Como se os anciáns puidesen baixar para recoller!”\nO alcalde de Lausanne (Suíza), Jean-Jacques Schilt, alberga 3354 cans no seu ben cidade. Cada un deles está suxeito ao imposto comunitario (360 francos franceses, 54,88 euros) eo imposto cantonal (250 francos franceses, 38,11 euros). “Temos 300 bloques de bolsas de plástico, nove a WC para cans, limpouse dúas veces por semana. Sen motocicletas, senón escobas. Son disciplinados e respectuosos, polo menos cando están en Suíza. E a vara do Constable: 2500 francos franceses Na primeira ofensa (381,12 euros), 4000 francos franceses en caso de recorrencia (609,80 euros).”\nO filósofo Elisabeth de Fontenay, profesor da Universidade de París-I, aínda quería poñer o problema no seu lugar.” Denuncia a fantástica ampliación do problema do can de can. Hai un perigo moito máis grave, están escupindo. O sinal “prohibido de cuspir” desapareceu. “.\nPrevious Post - Previous post: A evolución dos casinos en liña de 1994 a hoxe! (Infografía)\nNext Post - Next post: Equity: definición, cálculo e interpretación


Unha publicación reúne a obra cerámica de Isaac Díaz Pardo\nInicio/Última hora/Unha publicación reúne a obra cerámica de Isaac Díaz Pardo\nEstá coordinada por Fernando Arribas Arias e Teresa Pena Moreda e recolle reproducións das máis de 350 pezas, ademais de debuxos e bosquexos deste artista\nPresentación do volume no Pazo de San Marcos en Lugo./ Cedida.\nO Pazo de San Marcos de Lugo acollía na pasada tarde a publicación de “A vangarda das formas. Obra cerámica de Isaac Díaz Pardo”, o catálogo da exposición realizada no Museo de Lugo en 2013, no ano seguinte á morte do artista e intelectual, e comisariada por Fernando Arribas Arias e Teresa Pena Moreda.\nMaite Ferreiro, vicepresidenta da Deputación de Lugo, aseguraba que o volume, editado polo Vicepresidencia da Deputación de Lugo, “dá un novo percorrido a un proxecto que supuxo un fito moi relevante ao ser a primeira gran mostra que se fixo sobre a obra cerámica de Isaac Pardo” e “atende, coida e divulga o legado artístico dunha figura imprescindible da Galiza traballadora, anovadora, moderna e defensora da súa identidade como é a de Isaac Díaz Pardo”.\n“As institucións públicas debemos ser as primeiras en comprometernos con ese legado. Como obriga ética, moral e legal”, sinalaba durante a súa intervención no acto, no que tamén participou o fillo de Isaac Díaz Pardo, Camilo Díaz.\na vangarda das formas arte cerámica Deputación de Lugo isaac díaz pardo presentación publicación vicepresidencia


Gondomar estrea un ‘miniecopunto’ itinerante que percorrerá as parroquias e centros educativos da vila - VigoÉ\nA instalación deste espazo, enmarcada dentro da colaboración coa Deputación de Pontevedra e o proxecto europeo ESTRAEE, facilitará a recollida de refugallos e aparatos electrónicos en todo o municipio\nGondomar conta xa cun novo aliado na loita por coidar o medio ambiente e contra o cambio climático. Trátase dun ‘miniecopunto’ que rotará a súa localización pola vila para chegar así ao maior número de persoas posible. O primeiro espazo no que se colocará será a Praza de Abastos para posteriormente ser trasladado por períodos de 15 días -que serán anunciados con anterioridade- aos centros culturais das parroquias de Gondomar, así como aos CEIP Chano Piñeiro, Neira Vilas e Serra Vincios, Souto Donas e os IES Auga da Laxe e IES Terra Turonio.\nEste ‘miniecopunto’ ten tres caixas de recollida destinadas especificamente para os teléfonos móbiles e tabletas, pilas e cargadores, que poderán ser depositados alí pola veciñanza e que posteriormente trasladaranse ao punto limpo. Gondomar contará, ademais dun espazo específico no punto limpo, cunha nova transpaleta no recinto para facilitar a recollida e almacenamento dos residuos.\nEsta acción complétase cun tótem informativo situado nun lugar accesible a todos para achegar datos sobre o proceso de reciclaxe e reutilización destes materiais, así como sobre a súa capacidade altamente contaminante. “Con feitos e accións concretas seguimos avanzando na nosa aposta clara por converternos nun municipio referente na loita contra o cambio climático, así como en materia de reciclaxe e reutilización dos residuos electrónicos e eléctricos”, manifestou o alcalde Paco Ferreira, quen subliñou “que neste labor queremos implicar a toda a poboación facilitándolle os medios necesarios para desbotar de forma segura os produtos que xa non usan”.\nEsta medida enmárcase entro do proxecto de Estratexia Sostible Transfronteiriza para a Xestión de Rediduos e Aparalleos Electónicos (ESTRAEE), promovida pola Deputación Provincial e á que se adscribiu o concello de Gondomar. A súa finalidade é impulsar no espazo Galicia-Norte de Portugal a xestión do lixo electrónico.\nTags: Gondomarpunto limpioreciclaje


Rehabilitación - Pablo Picasso EASD\nDescrición e Metodoloxía\nDatos da disciplina\nWeb escolas: eapicasso.com\nCarácter: Optativa (Op.)\nTipo: Teórico-práctica (T.P)\nHoras de clase semanais: 4\nHoras de traballo non presencial: 72\nHoras de titoría: 6\nRehabilitación fisica, construtiva e ambiental\nPatoloxía na construción das edificacións tradicionais\nA práctica rehabilitadora. Sistemas tradicioanais e actuais\nRehabilitación e sustentabilidade\nAplicar os coñecementos de ergonomía e tecnoloxía na elaboración dun proxecto de moble.\nInnovación. Métodos de investigación propios da materia\nRelación con outras disciplinas de contidos progresivos\nNon se contempla.\nInterese da disciplina para a consecución dos obxectivos da titulación\nAportar unha visión xeral en relación co estado da edificación existente, os seus valores e aportacións, o seu comportamento patolóxico e os procesos de intervención na mesma, con especial incidencia na aportación que a tecnoloxía actual oferta á práctica rehabilitadora.\nTomar conciencia dos factores que inflúen de xeito determinante rehabilitación do patrimonio, facendo especial énfase na sustentabilidade, o medio, a economia, a seguridade, o mantemento e a normativa.\nResolución dunha intervención concreta de rehabilitacion: funcional, construtiva e ambiental.\nExplicación aos alumnos/as do desenvolvemento da materia ao longo do curso, incidindo nas competencias e nos contidos que se traballan, a metodoloxía e o sistema de avaliación.\nExplicación por parte do profesorado na aula dos contidos dos temas ou unidades didácticas enumeradas.\nResolución por parte do alumnado dos exercicios prácticos propostos en cada tema, a partires dos contidos teóricos.\nPrácticas non presenciais\nResolución por parte do alumnado das actividades e problemas propostos nalgúns temas mediante traballos autoxestionados onde completará os coñecementos teórico-prácticos.\nExposición e debate\nExposición e defensa por parte do alumnado de algún dos traballos realizados ao longo do curso.\nA súa finalidade é resolver dúbidas, tutelar e coordinar as prácticas.\nActividades de avaliación\nComprende o funcionamento cognitivo fronte as tarefas.\nAdaptar os procesos aos progresos e dificultades.\nComprobar si se adquiriron as competencias previas.\nEstablecer balances dos resultados.\nActividades realizadas para complementar a formación, academicamente dirixidas, relacionadas cos contidos e realizadas no centro ou fora del.\nAcadar as competencias traversais, xerais e específicas da titulación durante o desenvolvemento da disciplina.\nT.2 Recoller información significativa, analizala, sintetizala e xestionala adecuadamente\nT.3 Solucionar problemas e tomar decisións que respondan aos obxectivos do traballo que se realiza.\nT.4 Utilizar eficientemente as tecnoloxías da información e a comunicación.\nT.7 Utilizar as habilidade comunicativas ea crítica construtiva no traballo en equipo\nT.8 Desenvolver razoada e criticamente ideas e argumentos.\nT.14 Dominar a metodoloxía de investigación e na xeración de proxectos, ideas e solucións viabeis\nT.15 Traballar de forma autónoma e valorar a importancia da iniciativa e o espírito emprendedor no exercicio profesional.\nT.16 Traballar de forma autónoma e valorar aimportancia de iniciativa e o patrimonio cultural e medioambiental\nT.17 Contribuír coa súa actividade profesional á sensibilización social da importancia dopatrimonio cultural, a súa incidencia nosdiferentes ámbitos e a súa capacidade de xerar valores significativos\nX.1 Concibir, planificar e desenvolver proxectos de deseño de acordo cos requisitos e condicionamentos técnicos, funcionais, estéticos e comunicativos\nX.6 Promover o coñecemento dos aspectos históricos, éticos, sociais e culturais do deseño\nX.10 Ser capaces de adaptarse aos cambios e á evolución tecnolóxica industrial\nX.12 Afondar na historia e a tradición das artes e o deseño\nX.16 Ser capaces de encontrar solucións ambientalmente sostibles\nX.18 Optimizar a utilización dos recursoso necesarios para alcanzar os obxectivos previstos\nX.19 Demostrar capacidade crítica e saber formular estratexias de investigación\nX. 22 Analizar, avaliar, e verificar a viabilidade productiva dos proxectos, desde criterios de innovación, xestión empresarial e demandas\nX.23 Estimular o interese pola protección, a promoción e o crecemento do legado patrimonial,así como o fomento da cohesión cultural das sociedades en que dito legado se insire\nCompetencias específicas da titulación\nE.I.1. Xerar e materializar solucións funcionais, formais e técnicas que permitan o aproveitamento e utilizacióidónea dos espacios de interiores\nE.I.3. Dirixir e certificar a realización de proxectos de interiores\nE.I.4. Analizar, interpretar, adaptar e producir información relativa ámaterialización dos proxectos\nE.I.5. Resolver os problemas estéticos, funcionais, técnicos e construtivos que xurdan durante o desenvolvemento e execución do proxecto\nE.I.9. Adecuar a metodoloxía e as propostas á evolución tecnolóxica e industrial propia do sector\nE.I.16. Coñecer e contextualizar a importancia cultural, cultural e social da Rehabilitación do Patrimonio edificado\nE.I.17. Entender o impacto da construción e da rehabilitación en particular no impacto mediambiental e a sustentabilidade\nE.I.18. Adquirir criterios autónomo s na actuación sobre a edificación patrimonial, en base as distintas teorías sobre a actividad restauradora\nE.I.19. Aportar unha visión xeral en relación co estado da edificación existente, o seu comportamento patolóxico e os procesos de intervención na mesma, con especial\nincidencia na aportación que a tecnoloxía actual ofertan á práctica rehabilitadora\nE.I.20. Coñecer a lexislación e a normativa especifíca aplicadas na rehabilitación\nConceptos sobre Rehabilitación e Restauración. Rehabilitación e sustentabilidade\nA referencia histórica, e normativa de protección do patrimonio construido\nO proxecto de rehabilitación: singularidade e procedementos. Seguridade\nAs referencias construidas: arquitectura tradicional rural e urbana en Galicia\nPatoloxías e reparación: mamposterías, estruturas leñosas, estruturas de formigón\nRehabilitación ambiental: Aforro enerxético, control acústico, especificidade da normativa técnica de aplicación (CTE)\nA ensinanza é de caracter presencial e asistencia obrigatoria.\nA avaliación é continua e o alumno/a disporá de dúas convocatorias por ano académico, ordinaria e extraordinaria.\nDescarga o PDF en galego\nDescarga o PDF en castelán


30 Abril 2008 12:21\nA polémica xerada sobre as videocámaras fixas colocadas polo anterior alcalde nos arredores da nova Casa Consistorial chegou ao seu fin, coa resolución, por parte do delegado do Goberno, do recurso potestativo de reposición interposto polo propio Concello de Ares contra outra resolución anterior. Nesta, autorízase a instalación e uso de seis cámaras para protexer o perímetro do edificio do novo Consistorio. De feito, no expedente remitido ao efecto por parte da Administración local indícase que o motivo da instalación das cámaras non é outro que o de protexer o edificio de calquera acto vandálico que éste poidera sofrir.\nTal e como constaba na petición do Concello, as videocámaras non captarán os sons, senón unicamente imaxes, que segundo se resolve no recurso de reposición, serán destruidas no prazo máximo dun mes dende a súa gravación (salvo que estean relacionadas con infraccións penais ou administrativas graves ou moi graves en materia de seguridade pública, cunha investigación policial en curso ou cun procedemento xudicial ou administrativo aberto). Así mesmo, será o xefe da Policía Local, nomeado para o control do dispositivo, o que se responsabilice de que as persoas encargadas da explotación do sistema garantan o respecto ás disposicións legais vixentes nestas materias.\nA utilización das seis cámaras, ademais de non gravar sons, respectarán, como non podía ser doutro modo, o principio de proporcionalidade e intervención mínima, así como o dereito á honra, á propia imaxe e á intimidade das persoas.\nO alcalde de Ares, Julio Iglesias, mostrou a súa satisfacción por resolver un problema herdado e polo que, como se recordará, foi duramente criticado. Neste sentido, o rexedor preguntouse o por qué desta campaña, procedente fundamentalmente do Movemento polos Dereitos Civís, cando o seu goberno non foi o que colocou as videocámaras, senón que dende que o principio do mandato traballou para poder legalizar a situación.


O 73% dos alumnos de Bacharelato non ten claro que grao escoller | Consumer\nO 73% dos alumnos de Bacharelato non ten claro que grao escoller\nO 41% dos estudantes elixirá a súa carreira por vocación, mentres que o 36,4% fixarase antes nas saídas profesionais\nO 73% dos alumnos non ten claro, ao principio do último curso de Bacharelato, que grao escollerá cando finalice as Probas de Acceso á Universidade. Así o constata unha enquisa realizada pola consultora de formación e estudos de posgrao Círculo Formación, que entrevistou a máis de 15.000 estudantes de Bacharelato que acudiron á feira UNITOUR.\nOs resultados do estudo indican que algúns estudantes dependían da súa nota para poder escoller e só un 27% tiña xa decidido que grao elixirá. Por comunidades autónomas, os mozos de Pamplona son os máis decididos, xa que un 36% tiña un grao por encima de todos os demais. Séguenlles os cordobeses (33%), os mallorquinos e sevillanos (32% cada un) e os burgaleses e malagueños (31%). Pola contra, os máis indecisos son os alumnos de Madrid, xa que só un 20% tiña unha opción que predominase entre as demais, seguidos dos mozos de Valencia (21%) e os de Tenerife e Bilbao (23% cada un).\nAdemais, un 33% dos estudantes dubida entre dous graos, mentres que un 32%, ten tres opcións entre as que escoller. Só un 8% dos estudantes españois non tiña ningunha opción clara. Entre eles, os mozos de Mallorca son quen menos claro o teñen, xa que un 13% non sabe que estudar, mentres que os mozos murcianos dubidan entre varias carreiras, pero só un 2% non ten opcións claras.\nEn canto ao motivo polo que os estudantes enquisados elixirán o seu grao, o 41% farao por vocación, mentres que o 36,4% fixarase antes nas saídas profesionais que lle ofrece a súa futura profesión, e un 14,9% pensará no prezo do seu grao antes de escollelo. O 47,2% dos mozos murcianos escollerá o seu grao por vocación, mentres que os que máis pensan nas saídas profesionais que poida ter a súa titulación son os malagueños (40,5%).\nO 47,6% dos alumnos de Bacharelato decantarase por algunha carreira relacionada coas ciencias (incluído ciencias da saúde), mentres que o 28,4% estudará algún tipo de enxeñaría e unhas 12,3% ciencias sociais. Os máis científicos son os mozos de Madrid, xa que un 53,4% elixirá un grao relacionado con ciencias ou ciencias da saúde. En enxeñaría destacan os malagueños (37,3% fará algún grao relacionado), mentres que en ciencias sociais son os burgaleses os que máis se decantan por esta opción.\nbacharelato grado-gl saídas profesionais titulación


FEIJÓO DESTACA OS PREMIOS ‘PONTEVEDRESES DO ANO’ COMO A PROBA DE QUE GALICIA É PROLÍFICA EN VALORES CÍVICOS, EN GRANDES AVENTURAS EMPRESARIAIS E EN GRANDES LABORES INSTITUCIONAIS | Xornal Galicia Sur\nFEIJÓO DESTACA OS PREMIOS ‘PONTEVEDRESES DO ANO’ COMO A PROBA DE QUE GALICIA É PROLÍFICA EN VALORES CÍVICOS, EN GRANDES AVENTURAS EMPRESARIAIS E EN GRANDES LABORES INSTITUCIONAIS\nAsegura que con estes galardóns o Diario de Pontevedra rescata seis grandes historias que pertencen ao noso presente; “historias que son nosas porque en elas latexa unha intención colectiva”, di\nO presidente do Goberno galego, Alberto Núñez Feijóo, destacou hoxe os galardoados cos premios Pontevedreses do ano 2017 como a proba de que Galicia é prolífica en valores cívicos, en grandes aventuras empresariais e en grandes labores institucionais. De que Galicia nace todos os días, de que é unha realidade dinámica e integrada na que non existen esforzos superfluos.\nDurante o acto, Feijóo aseverou que todos eles son un exemplo de que a excelencia non é algo excepcional na Comunidade, senón que xa se converteu en algo habitual, deixando moi lonxe os tempos en que se falaba en singular dos galegos distinguidos que tiñan que superar as adversidades do seu contorno para destacar. “A nosa sociedade e a nosa economía non son hándicaps que hai que superar, senón un hábitat que estimula a innovación, o emprendemento e o compromiso social”, dixo.\nDeste xeito, salientou a traxectoria do premiado Carlos Valle, director do Museo de Pontevedra e comisario de exposicións “inesquecibles” e patrón de moitas institucións da nosa cultura; e os éxitos do Poio Pescamar, lembrando que aqueles pioneiros que fundaron o Ateneo Combarro “loitaron contra rivais deportivos e tamén contra algunha incomprensión social que hoxe pode sorprender aos máis novos”.\nDa premiada Beatriz Herranz subliñou que é unha “peregrina do vento que fai compatible a poesía coa que poderiamos chamar diplomacia cultural no Instituto Cervantes”. E da empresa Marfrío, afirmou que forma parte desa economía galega internacionalizada que veu na expansión a súa oportunidade. “Marfrío é líder europea na elaboración e comercialización de peixes e mariscos conxelados e conta con seis distincións do Instituto Internacional de Sabor e Calidade”, precisou.\nAsí mesmo, aseverou que os alumnos e docentes da Facultade de Belas Artes teñen a sorte de traballar nun lugar no que se pode aprender a importancia da arte para configurar unha cidade.\nPor último, Feijóo gabou o traballo da Asociación de Familiares de Enfermos de Alzhéimer de Pontevedra, unha asociación que ten o premio silencioso dos pacientes que atende, ao que se suma a merecida consideración de Pontevedrés do ano.\nO presidente da Xunta concluíu asegurando que con estes premios o Diario de Pontevedra rescata seis grandes historias que pertencen ao noso presente; “historias que son nosas porque en elas latexa unha intención colectiva”, afirmou, incidindo en que en todas elas vive Galicia e nelas se anticipa o país do futuro; un país amable, que nos permite facer, construír e falar con palabras compartidas.\njunio 8, 2018\ten Xunta de Galicia\nA Xunta celebra o regulamento do mercado único aprobado polo Parlamento Europeo\nfebrero 11, 2016\t0 comments 480 visitas\nSupón o remate das tarifas de itinerancia ou roaming en 2017, evitando os sobrecustos pola ...\nCores Tourís coñeceu as novas instalacións da empresa Reciclados Plásticos de A Cañiza\noctubre 29, 2015\t0 comments 937 visitas\nO delegado territorial aproveitou para comprobar as obras de mellora executadas no polígono onde se ...\nAmpliado ata o 30 de setembro o prazo de solicitudes para axudas de autoemprego e creación de empresas por parte de emigrantes retornados, e ata o 31 de outubro o de presentación de documentación xustificativa\nagosto 30, 2016\t0 comments 374 visitas\nA iniciativa da Secretaría Xeral da Emigración complementa, sen excluílas, as axudas doutros departamentos autonómicos ...


Terapia Ocupacional - Vontade\nA Terapia Ocupacional centra a súa intervención na adquisición e adaptación de recursos que permitan ter unha vida o mais autónoma posible, acorde aos gustos e intereses da persoa usuaria, fomentando a súa inclusión social, a participación activa e igualitaria, e deste xeito promover a calidade de vida e benestar.\nPara isto, as nosas Terapeutas Ocupacionais interveñen mantendo ou restaurando as habilidades das persoas, adaptando as actividades ou modificando o entorno, para facilitar o desenrolo das ocupacións que as persoas demanden no seu día a día e ao longo do seu ciclo vital.\nDispoñemos de unha sala de Atención á infancia centrada no traballo a través do xogo como actividade fundamental da infancia e outra para a intervención con persoas adultas.\nAdestramento en Actividades Básicas da Vida Diaria : A través do análise e adaptación das actividades segundo as características da persoa usuaria, trabállase tanto na realización de actividades como a alimentación, vestido, aseo… traballando estas actividades tanto de forma directa como dos compoñentes que a fan posible.\nAdestramento en Actividades instrumentais da Vida diaria: Inclúe tódalas actividades orientadas cara a interacción co medio, como poden ser o uso de sistemas de comunicación, manexo do diñeiro, coidado da saúde, mobilidade no entorno, manutención, …\nAsesoramento e elaboración de axudas técnicas: Analizamos as demandas e capacidades das persoas e adaptamos o entorno para facilitar a consecución de actividades a través do asesoramento en produtos de apoio ou a elaboración de produtos de baixo coste que faciliten o desenvolvemento das ocupacións diarias.\nAdaptación de actividades: realizamos en conxunto con estas as adaptacións necesarias para poder acceder a diferentes ocupacións : estudos, traballo, ocio, deporte, …


O Club da Ciencia xa está integrado por 119 centros docentes - Código Cero - Diario Tecnolóxico de Galicia\nO Grupo Euskaltel, do que forma parte da operadora R, e máis a firma tecnolóxica Ozona, con sede (...)\nO Club da Ciencia xa está integrado por 119 centros docentes\nluns, 2 de decembro do 2019 Redacción\nO Club da Ciencia, un dos piares da divulgación STEM da Consellería de Educación, suma e segue. Hoxe o departamento que dirixe Carmen Pomar deu a coñecer que a cifra total de centros públicos de toda a nosa xeografía adheridos á dita comunidade é de 119, logo das 30 recentes incorporacións neste curso 2019-2020. Estes e outros datos foron dados a coñecer pola conselleira durante unha visita ao IES Luís Seoane de Pontevedra, que é un dos que se estrea neste programa. O obxectivo do Club da Ciencia é facer que voe o espírito científico e o talento que toda a nosa comunidade de estudantes atesoura. Ponse o foco, novamente, nas siglas STEM (Ciencia, Tecnoloxía, Enxeñaría e Matemáticas).\nPor provincias, os Club de Ciencia desenvólvese xa en 55 centros da Coruña (12 de nova incorporación), 13 de Lugo (3 acabados de incorporar), outros 13 de Ourense (4 adheridos este curso) e 38 de Pontevedra (11 de nova incorporación), tal como queda recollido na resolución definitiva que pode consultarse no Portal educativo.\nOs clubs, para os cales a Consellería destina 1.250 euros para cada centro, nacen como “un espazo de aprendizaxe non formal baseado nunha metodoloxía de indagación onde os docentes suxiren diferentes accións enfocadas ao alumnado co obxecto de que poidan dar resposta ás súas curiosidades e aos seus intereses e resolver problemas”.\nEste é o cuarto ano consecutivo no que se pon en marcha esta iniciativa, que arrancou como experiencia piloto no curso 2016/17 con 9 centros, un número que se foi incrementando desde entón.\nO proxecto desenvólvese fóra do horario lectivo e nos espazos que se consideren ou habiliten do centro docente.\nA Biblioteca da USC fortalécese co acceso en remoto a 12.000 revistas e 51.000 libros electrónicos\nvenres, 10 de xullo do 2020\nO proxecto galego Pic4Learn achega tecnoloxía para facilitar a educación dos nenos autistas\nA UDC ábrese ao futuro alumnado con xornadas de portas abertas virtuais\nA creación de videoxogos enriquece o programa de talentos Xuventude Crea\nA UDC e o Concello destacan que a Cidade das TIC xerará milleiros e postos de traballo directos e indirectos\nXa podemos iniciar conversas por WhatsApp con negocios a través de códigos QR\nxoves, 9 de xullo do 2020\nGAIN celebra o 23 de xullo o segundo encontro do ciclo sobre tecnoloxías na era postCOVID\nProban en praia América unha tecnoloxía intelixente de DGH para controlar o aforamento nas praias\n· Presentación da norma ISO/IEC 29110 para pequenas empresas desenvolvedoras de software. Softwcare


A suba dos tipos de xuro: Adeus ao diñeiro barato | Revista | EROSKI CONSUMER\nA suba dos tipos de xuro: Adeus ao diñeiro barato\nO incremento do prezo dos cartos repercute no consumo, no aforro e no mercado de vivenda, aínda que de diferentes xeitos\nOs tipos de xuro da zona euro, e polo tanto, os que afectan aos aforradores españois, situáronse durante os dous últimos anos nos niveis máis baixos dende a década dos 50 do pasado século. De abril do 2003 a decembro do 2005 estiveron instalados no 2%. Así e todo, coas cinco subas que fixou o Banco Central Europeo no último ano, hai que dicirlle definitivamente adeus ao diñeiro barato. Na actualidade, os tipos de xuro oficiais da zona euro sitúanse no 3,50%. Que os tipos de xuro suban supón que o prezo dos cartos se encarece. Pero, como lle afecta este feito ao noso peto? O seu impacto déixase sentir no consumo, no aforro e no mercado da vivenda, aínda que de diferentes xeitos.\nContas e depósitos bancarios\nO efecto positivo máis importante dunha suba dos tipos de xuro apréciase sobre os principais produtos de aforro bancario, en especial, contas e depósitos a prazo fixo. Se soben os tipos, as entidades teñen máis marxe para ofrecer rendibilidades máis atraentes. De feito, dende decembro do 2005 rexistrouse un significativo incremento nos tipos de xuro que ofrecen os depósitos e as contas correntes. Segundo datos do Banco de España, a peche do 2005 os depósitos a menos dun ano ofrecían un xuro medio do 2,30%. Na actualidade, o xuro sitúase no 2,95%.\nOs depósitos a prazos entre un e dous anos pasaron de dar un xuro medio do 2,01% a ofrecer un 2,88%. Pola súa banda, os depósitos a prazos superiores aos dous anos rendibilizan agora o aforro a un xuro medio do 2,71%, o que contrasta co 2,02% que ofrecían hai un ano. En calquera caso, estes son datos sobre o xuro medio calculado tendo en conta os datos de todas as entidades financeiras que operan en España (bancos e caixas). Agora ben, nos últimos meses o mercado asistiu a unha auténtica avalancha de novos depósitos que, en moitos casos, ofrecen xuros máis altos. Algunhas entidades que operan online ofrecen depósitos a un ano a un xuro do 4%. Isto supón que se un aforrador destina 10.000 euros a un depósito deste tipo, ao vencemento -que adoita ser cando se cobran os intereses- recibirá 10.400 euros.\nAs contas á vista tamén pasaron de ofrecer un xuro medio do 0,41% a peche do 2005 a dar un 0,49% de rendibilidade. Non obstante, tamén hai no mercado ofertas con tipos moito máis atraentes. As mellores contas, que poden contratarse en entidades que operan a través da Internet, ofrecen un xuro do 2,65% (hai un ano ofrecían un 2,25%).\nComo se estima que os tipos de xuro na zona euro poden seguir subindo máis no vindeiro ano (ata alcanzar mesmo o 4%, segundo algúns expertos), é lóxico pensar que a rendibilidade que ofrecen as contas e os depósitos tamén se seguirá incrementando, o que é unha boa nova para os aforradores. En xeral, estes produtos bancarios gañan atractivo nas etapas de subas de tipos de xuro. Pola contra, pérdeno cando o Banco Central Europeo (o organismo que se encarga de regular a cantidade de diñeiro que hai no mercado da eurozona) decide iniciar un período de baixadas no prezo dos cartos.\nA Débeda Pública (activos emitidos polo Estado, como Letras, Bonos ou Obrigas) tamén adoita comezar a incluír un maior xuro cando empezan a subir os tipos. Por exemplo, as Letras do Tesouro a un ano ofrecían ao peche do 2005 un xuro medio do 2,53%. Esta rendibilidade contrasta co tipo medio do 3,578% ao que se ofertaron as Letras na última poxa do mes de outubro do 2006. Os bonos a cinco anos e as obrigas a dez anos pasaron de dar un xuro medio do 3,02% e do 3,475% a establecer un 3,692% e un 3,992%, respectivamente.\nO impacto negativo máis importante dunha suba nos tipos de xuro apréciase principalmente sobre as hipotecas. Se soben os tipos, fano tamén as cotas mensuais que hai que pagar nas hipotecas a tipos variables (que en España son máis dun 90% das contratadas). Cando comezan a subir os tipos de xuro oficiais, adóitao facer tamén o euríbor (que é o indicador ao que está vinculada a maioría das hipotecas a xuro variable). Este índice pasou do 2,783% en decembro do 2005 ao 3,924% ao peche do terceiro trimestre do 2006, segundo datos da Asociación Hipotecaria Española. A este xuro hai que lle sumar, ademais, un diferencial, que varía segundo as entidades, pero que, de media, se fixa no 0,5%. Isto supón que nas hipotecas que se revisaran en setembro do 2006 se incrementarían unha media de 850 euros ao ano ou, o que é o mesmo, case 70 euros máis ao mes. Dende a Asociación Hipotecaria Española estiman que nos vindeiros seis anos, as hipotecas subirán entre 78 e 204 euros ao mes cada ano.\nEn calquera caso, para que o impacto da suba dos tipos de xuro sexa menor, as entidades financeiras están a optar por alongar o prazo de amortización das hipotecas. Na actualidade, xa poden atopar empréstitos hipotecarios a un prazo máximo de 50 anos.\nIgualmente, no ámbito empresarial o sector que se ve especialmente afectado pola suba dos tipos de xuro é o inmobiliario. De feito, xa se observan os primeiros indicios de esgotamento na venda, nos prezos (nalgunhas zonas de España comezaron a caer) e no tempo que tardan en venderse os inmobles.\nAgora ben, todos aqueles que están hipotecados dende hai tempo e que agora se están vendo afogados coa suba de tipos, que poden facer? Unha das solucións á que poden recorrer é ao refinanciamento hipotecario, é dicir, a negociar co banco novas condicións para o seu crédito. Isto pode implicar unha rebaixa no tipo de xuro aplicado e un alongamento dos prazos, o que lles permitiría pagar unha cota menor, aínda que, iso si, durante máis tempo e co pagamento de máis xuros. Isto quere dicir que, lonxe de saír prexudicada, a entidade bancaria obterá un maior beneficio.\nEn segundo lugar, os interesados en adquirir unha vivenda poden contemplar a opción de subscribir unha hipoteca a tipo mixto. Este tipo de empréstitos combinan o pagamento de tipos de xuro fixos e variables, en períodos elixidos polo cliente. Grazas á flexibilidade nas condicións, o cliente pode financiar a súa vivenda con cotas á súa medida, que se manterán fixas durante o período elixido. Este produto inclúe protección ante subas de tipos. Por exemplo, un cliente pode contratar unha hipoteca mixta e decidir pagar un tipo fixo durante os primeiros 20 anos e variable durante os 20 seguintes. Durante os primeiros 20 anos, non lle afectará a suba de tipos de xuro, xa que a súa cota será a mesma, suban ou baixen os tipos.\nOutra solución, para todas aquelas familias que ademais de ter unha hipoteca contan con máis empréstitos persoais, é reunificar todos os créditos nun (o hipotecario, co que a garantía segue sendo a vivenda). Esta operación tamén permite pagar menos ao mes, aínda que durante máis tempo e mediante o pagamento de maiores xuros á entidade bancaria. Malia este inconveniente, pode ser unha solución aceptable para aqueles fogares que na actualidade se senten afogados e necesitan rebaixar a súa cota para vivir sen tanta presión debedora.\nA Bolsa é outro dos mercados que adoita sufrir negativamente o impacto dunha suba dos tipos de xuro. Polo xeral, se os tipos soben, gañan atractivo os instrumentos de renda fixa (como as Letras do Tesouro ou os Bonos anteriormente comentados) e pérdeo a renda variable. Debido á dispoñibilidade de alternativas de menos risco e que están a elevar a súa rendibilidade, moitos investidores saen da Bolsa. Na actualidade, non obstante, hai unha gran liquidez no mercado, polo que a suba non afectou ao mercado de renda variable. De feito, moitos cartos procedentes da venda de inmobles foi parar á Bolsa. Así e todo, convén ter en conta que con subas de xuro máis avultadas, este mercado podería sufrir e comezar a caer.\nO consumo tamén se pode ver afectado pola suba de tipos, debido ao forte endebedamento das familias. Se sobe o prezo dos cartos, as familias teñen que facer máis esforzo para manter o seu nivel de consumo actual, que é moi alto. Os maiores tipos de xuro, a elevada inflación e o menor aumento da riqueza inmobiliaria pesan sobre a renda dispoñible das familias e, polo tanto, sobre o consumo. Nos últimos anos, o consumo creceu a taxas superiores ao 4% anual, que poderían rebaixarse, e previsiblemente se rebaixarán, ata o 3% ao ano nos exercicios vindeiros.\nOS TIPOS DE XURO NOS ESTADOS UNIDOS\nOs Estados Unidos, a primeira economía mundial, foi o primeiro mercado que comezou coa suba nos tipos de xuro. A Reserva Federal (o banco central estadounidense, popularmente coñecido como a Fed) baixou as taxas oficiais dende o 6,5% (nivel no que se situaban no ano 2000) ata o 1% (cota na que se instalaron dende mediados do 2003 ata mediados do 2004). Dende xuño do 2004, a Fed iniciou unha etapa de política monetaria alcista. Na actualidade, os tipos oficiais estadounidenses sitúanse no 5,25%. Os mesmos efectos positivos e negativos que se produciron na zona euro (coa suba dos tipos de xuro por parte do BCE) déronse no mercado estadounidense. Non obstante, neste caso o impacto foi máis avultado (ao igual que o foi a suba das taxas oficiais).\nDICIONARIO BÁSICO PARA NON SE PERDER\nXuro: Prezo que se paga polo uso do diñeiro. Xeralmente exprésase como un tanto por cento anual sobre a suma prestada, aínda que esta porcentaxe tamén se pode definir para outros períodos máis breves, como un mes ou unha semana, por exemplo. Esta porcentaxe denomínase taxa de xuro. Dende o punto de vista macroeconómico, a taxa de xuro queda determinada tanto pola demanda de diñeiro coma pola súa oferta. Dado que a oferta monetaria depende das emisións que realizan os bancos centrais, estes poden, segundo as circunstancias, alterar en maior ou menor medida a taxa de xuro (é dicir, subir ou baixar o prezo dos cartos).\nEuríbor: é un acrónimo de "Europe Interbank Offered Rate", é dicir, tipo europeo de oferta interbancaria. É o tipo de xuro aplicado ás operacións entre bancos de Europa; isto significa que é a porcentaxe que paga como taxa un banco cando outro lle deixa diñeiro. Nas hipotecas, representa o xuro que cobrará o banco por prestarlle diñeiro ao cliente. Adoita revisarse cada 6 meses ou cada ano (en función do contratado).\nBanco Central: entidade eixe do sistema bancario dun ou varios países que ten como obxectivo controlar e dirixir o conxunto de institucións financeiras. Ademais, é o encargado de emitir e de pór en circulación a moeda común e de preservar o seu valor fronte a outras divisas.\nBanco Central Europeo: organismo que dirixe a política monetaria da zona euro.\nReserva Federal: é o banco central estadounidense.


Urdaibai Avia voa na Coruña\nA Bou Bizkaia imponse na primeira xornada da II Bandeira Cidade da Coruña\nUrdaibai Avia conseguiu o seu terceiro triunfo da tempada e achégase a unha nova bandeira logo dunha espectacular regata nas augas da Praia de Riazor.\nA Ama Guadalupekoa foi a primeira en chegar á primeira ceavoga, con 3 segundos de vantaxe con respecto á Bou Bizkaia, pero de aí en diante os biscaíños foron os máis fortes. Con unha boa manobra puxéronse á par de GO Fit Hondarribia e seguiron a gañar terreo até chegaren por diante na segunda ceavoga. Urdaibai Avia seguiu aumentando a vantaxe e os gipuscoanos viron en perigo a segunda praza no último longo tras perderen a posición con Zierbena Bahías de Bizkaia. Finalmente Zierbena Bahías de Bizkaia foi segunda, a Ama Guadalupeko terceira e a quenda completouna Santurtzi Iberdrola, que caeu até a quinta posición na clasificación final.\nA segunda quenda foi para a Donostiarra, que conseguiu marcar o cuarto mellor tempo da xornada e mañá vogará na quenda de honra. Orio Babyauto foi segunda na quenda, a 5 segundos da Donostiarra. Máis descolgadas chegaron Cabo e Ondarroa Cikautxo, que foron, respectivamente, terceira e cuarta na quenda.\nKaiku Producha foi a que se impuxo na primeira quenda, e conseguiu facerse un oco na segunda quenda de mañá. A primeira quenda completárona San Juan Sumelec e Tirán Pereira, apenas tres traiñeiras, xa que San Pedro foi descalificada logo de facer caso omiso ás advertencias dos xuíces. Hoxe sumará 0 puntos e ficou no derradeiro lugar cun tempo 30” máis lento que o de Tirán.\nSan Juan Iberdrola, sen rival\nNova vitoria para as “Batelerak” na Liga Euskotren. As pasaitarras amosaron unha vez máis a súa superioridade do comezo ao fin, e chegaron á ceavoga con 10 segundos de vantaxe con respecto a Orio Babyauto. No segundo longo ampliaron aínda máis a vantaxe coas súas competidoras e foron primeiras en meta, reafirmando a súa calidade como favorita para ergueren mañá a bandeira. Orio Babyauto rematou a regata sendo segunda, Hondarribia Bertako Igogailuak foi terceira e cuarta, GU-Arraun.


Relato dunha humilde festa familiar este venres no Bar Arnela Regalo que coa colaboración de Albito Diéguez Jr. lle fixo a redacción de camarinas.eu a Gelinita Na noite deste venres pasado camarinas.eu estaba invitada a unha cea celebrada en Pasarela para reunir a todos os xornalistas da Costa da Morte (e máis alá), pero esta redacción non é amiga de intrigas onde se fixan cuotas de poder, áreas de influencia, todo elo a espaldas do pobo humilde. Por eso preferimos estar ca familia do Bar Arnela, ca xente traballadora de Camariñas nesta festa sinxela, onde os albañiles chegaban aínda co cemento fresco nas botas e olor a sudor nas camisetas descoloridas, e que ao son do acordeón virtuoso de Adriana, a nosa beauty máis musical, cantaron para olvidar as súas penas. Pulsa na foto para ler a noticia completa e ver uns vídeos de Adriana co acordeón. ...\nAs bandeiras do Concello a media asta A Casa do Concello coas súas bandeiras a media asta pola traxedia de Camelle Todo o Concello de Camariñas está de luto. E como proba delo, dende hoxe á maña as bandeiras que ondean firmes na Casa do Concello foron arriadas a media asta en señal de dor polos dous mariñeiros falecidos no tráxico accidente que sesgou a vida destes valentes camelláns onte á tarde. Ademáis, os partidos políticos camariñáns suspenderon as súas primeiras pegadas de carteis debido a esta traxedia. Este sábado 23 de febreiro oficiaranse os enterros de Fernando Porteiro e Manuel Mouzo. Os actos funerarios celebraranse na igrexa parroquial de Camelle ás 4 da tarde aos que se espera gran afluencia de xente. Nos esperamos estar alí para, dentro do posible, apagar un pouco a infinita tristeza dos familiares e amigos de Fernando e Manuel. ...\nAccidente de tráfico no muelle novo A inexperiencia posible causa do accidente do Seat Ibiza na tarde noite deste xoves Sobrecollidos como estábamos pola terrible traxedia que tinguío de luto a Vila de Camelle na tarde deste xoves, hai breves instantes, sobre as oito e media da tarde-noite, un aparatoso accidente de tráfico alertou aos veciños de Camariñas: contra o muro do espigón do Muelle Novo acababa de empotrarse un Seat Ibiza bermello pilotado por un xoven camariñán de 18 anos co carnet de conducir recén sacado. Pulsa na foto para ver a noticia completa e un vÍdeo do lugar do accidente. ...\nOutro temporal asola a nosa costa Imaxe do porto de Camariñas de hoxe martes ás 9 da mañá Os multimillonarios expertos no cambio climático pagados moitas veces cos cartos de honrados contribuíntes vaticinaron un inverno seco e caluroso. Esperemos que acerten, pero o caso é que en menos de unha semana xa tivemos que sufrir dous temporales terribles. Falando en serio, as autoridades avisan de que se ande pola calle o menos posible e se deixen as viaxes longas para outro día xa que o peor momento do temporal está por vir. Na costa a cousa é, se cabe, aínda máis cruda e os barcos permanecen amarrados fortemente no noso seguro muelle, aínda que xa temos que lamentar unha terrible desgracia xa que un barco de Ribeira foise a pique ao norte do Cabo Prior desaparecendo alomenos 5 mariñeiros. A alerta laranxa outra vez na nosa costa. ...\nPáxina 111 de 114


20 Puntos de Oración contra a Opresión do Diaño | PUNTOS DE ORACIÓN\ncasa Puntos de oración 20 Puntos de Oración contra a Opresión do Diaño\n1 Xoán 3: 8:\n8 O que comete o pecado é do diaño; porque o diaño pecou desde o principio. Con este propósito manifestouse o Fillo de Deus para que destruíse as obras do diaño.\nA opresión demoníaca é real, moita xente no mundo está hoxe baixo a opresión do diaño. Os feitos 10:27 cóntanos como Xesús foi unxido para liberar aos que foron oprimidos polo diaño; o diaño pode oprimir ás persoas de múltiples xeitos, desde a pobreza, a enfermidades, decepción, atrasos matrimoniais, estéril, empresa e contratempo de carreira, académico fallo, etc, a lista é infinita. Hoxe imos participar en 20 puntos de oración contra a opresión do diaño. Isto puntos de oración liberarache de calquera grillete que o demo te metera. Mentres resistes o diaño por esta oración, vexo que a túa opresión acaba co nome de Xesús.\nSe vostede é un fillo de Deus nacido de novo, está por riba do diaño, polo tanto está por riba da opresión. Mateo 17:20, Lucas 10:19, Xesús díxonos que nos deu autoridade sobre o diaño, podemos mandar ao diaño e aos seus demos a vontade, Xesús fíxonos comprender que temos dominio sobre todos os demos. Polo tanto négase a ser oprimido polo diaño. Non te permites ser vítima ou presa do diaño, rezádelle da túa vida, corpo, empresa e familia. Aproveita estes puntos de oración contra a opresión do diaño e pon o demo baixo os teus pés permanentemente. Mentres reza esta oración con fe hoxe, vexo que recuperas a túa vitoria sobre o diaño en nome de Xesús.\n1. Señor, rexeito toda forma de opresión demoníaca no nome de Xesús.\n2. Cada áncora espiritual de fracaso financeiro ligado á miña vida, recibe a machada do lume, no nome de Xesús.\n3. Todos os cartos estraños que teño son expulsados polo sangue de Xesús.\n4. Señor, limpa as mans de todo tipo de fracaso e colapso financeiro, no nome de Xesús.\n5. O meu nome, o meu negocio e o traballo manual non rexistrarán nada para o espírito do colapso financeiro, no nome de Xesús.\n6. Señor, rescata as miñas finanzas de todos os pozos satánicos, no nome de Xesús.\n7. Señor, deixe que todos os poderes que oprimen as miñas finanzas se senten no asento que construíron para min, no nome de Xesús.\n8. Toda árbore de. a pesadez, a postergación e o desánimo, que operan en calquera área da miña vida, serán cortadas polo machado do lume, no nome de Xesús.\n9. Señor, dame a clave de calquera bondade que gardaches no teu banco por min, no nome de Xesús.\n10. Tódalas fortalezas da perda, póñense en anacos no nome de Xesús.\n11. Cada fortaleza de débeda, conformada coas miñas finanzas, pode ser trazada a pezas, no nome de Xesús.\n12. Todos os gardas de tráfico satánicos, que afastan o beneficio da miña carreira, dos meus negocios e dos meus traballos, reciben as pedras do granizo no nome de Xesús.\n13. O que digan os inimigos sería imposible coas miñas mans, ti, mans, escoita a palabra do Señor, comeza a realizar o imposible, no nome de Xesús.\n14. A ansiedade de prosperar, cae sobre as miñas mans no nome de Xesús.\n15. Libro as mans de toda servidume satánica que afecte ás miñas finanzas, no nome de Xesús.\n16. Vostede espírito de confusión e inspiración satánica de descuberta, solta no meu nome a Xesús.\n17. Toda áncora de colapso financeiro que afectou ás miñas finanzas, será desarraigada pola hacha do lume, no nome de Xesús.\n18. Polas frechas do lume, desafío a todas as axencias de colapso financeiro, encamiñadas contra as miñas finanzas, no nome de Xesús.\n19. Todo demo, home forte e espírito asociado ao colapso financeiro, recibe as pedriñas de lume e é asado sen remedio, no nome de Xesús.\n20. Señor, prospérame máis alá das miñas máis salvaxes imaxinacións, no nome de Xesús.\nArtigo anterior40 Oración para o éxito na vida\nSeguinte artigoComo parar os puntos de oración atrás\nJoanne Marzo 30, 2021 En 12: 58 am\nEu orei e sentín que Deus me tocaba e sé libre, entón volve informarme, rezo, leo palabras, o sentimento abótame.\nO poder da oración na nosa vida cotiá.\nSalmo 121 Oración para a protección e axuda divina


CONSELLOS DE CONSUMO ANTE DANOS DO TEMPORAL | Instituto Galego do Consumo e da Competencia\nInicio CONSELLOS DE CONSUMO ANTE DANOS DO TEMPORAL\nCONSELLOS DE CONSUMO ANTE DANOS DO TEMPORAL\nO Instituto Galego do Consumo e da Competencia (IGCC) pon as súas oficinas de Información ao Consumidor ao dispor de todos os cidadáns que puidesen verse afectados polos temporais dos últimos días, así como o teléfono gratuíto 900 23 11 23, para os efectos de recibir toda a información que precisen, así como asesoramento para proceder a tramitar as oportunas reclamacións.\nNo caso dos CORTES DE LUZ as reclamacións deben dirixirse ao servizo de atención ao cliente da empresa distribuidora, que deberá dar unha contestación. De non facelo, poderase acudir ante o Instituto Galego do Consumo e da Competencia.\nCONTIDO DA RECLAMACIÓN.\nA reclamación ante a distribuidora deberá conter os seguintes datos:\n- Datos da compañía (figuran na factura da luz).\n- Titular, enderezo e código de subministración, achegando unha factura da luz.\n- Sinalar durante cantas horas se suspendeu a subministración de luz.\n- Descrición dos danos ocasionados e custos dos mesmos.\n- Enviar copia de todas as facturas, fotografías e demais probas para poder testemuñar os danos.\nPresentar parte de sinistro á súa aseguradora no caso de que teñan concertado seguro. É conveniente respectar o prazo de sete días de aviso para que os peritos poidan valorar os danos e neste sentido, lémbrase que non se realicen reparacións sen que previamente o perito valorase eses danos.